ธ.ก.ส. เล็งเปิดขายสลากออมทรัพย์ทวีสิน
ธ.ก.ส. เล็งเปิดขายสลากออมทรัพย์ทวีสิน ชุด &#8220;ขวัญข้าว 2&#8221; วงเงิน 3.5 หมื่นล้านบาท ต้นเดือน ก.ค. นี้&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
17 มิ.ย. 2554

ธ.ก.ส. เล็งเปิดขายสลากออมทรัพย์ทวีสิน ชุด “ขวัญข้าว 2” วงเงิน 3.5 หมื่นล้านบาท ต้นเดือน ก.ค. นี้               
นายลักษณ์  วจนานวัช ผู้จัดการธนาคารเพื่อการเกษตรและสหกรณ์การเกษตร(ธ.ก.ส.) กล่าวว่า ธ.ก.ส. เตรียมเปิดจำหน่ายสลากออมทรัพย์ทวีสิน ชุด “ขวัญข้าว 2”  ราคาหน่วยละ 500 บาท  โดยเปิดรับฝากจำนวน 3 หมื่นล้านบาท แบ่งเป็น 6 หมวด หมวดละ 10 ล้านหน่วย รวม 60 ล้านหน่วย อายุการรับฝาก 3 ปี โดยเริ่มเปิดรับฝากเงินตั้งแต่วันที่ 1 ก.ค.2554  และจะครบกำหนดวันที่ 20 ส.ค. 2557 ซึ่งผู้ฝากที่ฝากครบกำหนดระยะเวลาจะได้รับคืนเงินต้นพร้อมดอกเบี้ยหน่วยละ 22.5 บาท  ตั้งป้าหมายจำหน่ายให้ลุกค้าประชาชนวงเงิน 3.5 หมื่นล้านบาท  ทั้งนี้ ระหว่างที่ถือสลากจะมีสิทธิ์ลุ้นรับรางวัลทุกวันที่ 16 ของเดือน รวม 36 ครั้ง เริ่มออกรางวัลครั้งแรกในวันที่ 16 ก.ย. 2554 และออกรางวัลครั้งสุดท้ายวันที่ 16 ส.ค. 2557 โดยรางวัลที่ 1 มี 1 รางวัล มูลค่า 20 ล้านบาท รางวัลที่ 1 ต่างหมวด มี 5 รางวัล รางวัลละ 5 แสนบาท รางวัลที่ 2 หมุน 3 ครั้ง มี 18 รางวัล รางวัลละ 2 แสนบาท รางวัลที่ 3 หมุน 10 ครั้ง มี 60 รางวัล รางวัลละ 5 หมื่นบาท รางวัลที่ 4 หมุน 20 ครั้ง มี 120 รางวัล รางวัลละ 2 หมื่นบาท รางวัลที่ 5 หมุน 100 ครั้ง มี 600 รางวัล รางวัลละ 1 หมื่นบาท และรางวัลเลขท้าย 3 ตัว หมุน 2 ครั้ง มี 1.2 แสนรางวัล รางวัลละ 200 บาท รวมรางวัลที่ผู้ฝากจะได้ลุ้นในแต่ละงวดจำนวนทั้งสิ้นกว่า 1.2 แสนรางวัล รวมมูลค่า 61.5 ล้านบาทต่องวด
นอกจากนี้ ในโอกาสที่ ธ.ก.ส. มีอายุครบ 45 ปี จึงจัดรางวัลพิเศษให้กับลูกค้าที่ฝากเงินกับสลากออมทรัพย์ทวีสิน ชุด “ขวัญข้าว 2” เป็นรถยนต์นิสสัน มาร์ช ถึง  45  คัน โดยจับรางวัลทั้งหมด  3 ครั้ง ครั้งละ 15 คัน เริ่มจับรางวัลครั้งแรกในวันที่  16  ก.ย.2554                  “การออกสลากออมทรัพย์ทวีสิน ชุด “ขวัญข้าว 2” ครั้งนี้ เนื่องจากสลากออมทรัพย์ทวีสิน ชุด “กล้วยไม้ไทย” กำลังจะครบกำหนดไถ่ถอนคืนเงินฝากในวันที่ 20 มิ.ย.นี้   สำหรับลูกค้าที่ถือครองสลากออมทรัพย์ทวีสินชุดเดิม คือ ชุดกล้วยไม้ไทย  สามารถติดต่อขอโอนสิทธิ์เพื่อซื้อสลากออมทรัพย์ทวีสิน ชุด “ขวัญข้าว 2” ได้ตั้งแต่ 20 มิ.ย. เป็นต้นไป ก่อนสลากจะเปิดขายอย่างเป็นทางการในวันที่ 1 ก.ค.นี้” นายลักษณ์ กล่าว